(TAS032012) - 1988 Mirage Studios Teenage Mutant Ninja Turtles Watergu – The Angry Spider Vintage Toys & Collectibles Store
1988 Mirage Studios Teenage Mutant Ninja Turtles Watergun Dag 32: Die ander skildery van die Karasberge | kaiserbirddotcom
Dag 32: Die ander skildery van die Karasberge
November 5, 2015 ~ Koos Marais
Soos ek in Dag 31 geskryf het, het Ernst Luchtenstein vir Johann Blatt opdrag gegee om twee skilderye te maak. In die vorige inskrywing het ek die een skildery wat tans in Bethal, Mpumalanga hang gewys.
Hierbo is die ander skildery. Hierdie skildery se ligging/posisie is aan my bekend, maar die eienaar wil nie hê dat dit wêreldkundig moet wees nie.
In elk geval die verhaal van die twee skilderye is dat dit tonele op die plaas Kraaikloof (Kraaikluft) uitbeeld; die een (Dag 31) is die uitsig op die plaashuis en die een hierbo is die uitsig vanaf die plaashuis.
Dit is in hierdie geweste wat Ernst Luchtenstein vir agtien maande weggekruip het vir Louis Botha se Uniemagte, tydens die Eerste Wêreldoorlog. Gedurende hierdie tydperk het hy die veld baie intiem leer ken, en gesien waar reën dit dikwels en waar nie. Met hierdie kennis het hy na die oorlog baie oordeelkundig grond gekoop en suksesvol begin boer.
My dagboekskrywery moes die afgelope paar dae plek maak vir werk aan “Die Keiservoël oor Namaland.” Ek het hard gewerk om die 49 illustrasies en vier kaarte persklaar te kry. Nou lê die agterblad nog voor. Die voorblad is amper reg. Hou hierdie spasie dop. 😄
< Previous Dag 31: “Die Keiservoël oor Namaland,” ‘n Skildery en ‘n sterfbed
Next > Dag 33: Bethanië in “Die Keiservoël oor Namaland” Die Schmelenhaus